کارائیب دنیزینده‌کی تورکس و کایکوس آدا‌لارینا اوزن قاچقین دولو ایکی گمی‌نین توققوشماسی نتیجه‌سینده 7 نفر بوغولا‌راق حیاتینی ایتیریب.
تورکس و کایکوس-ون قوزیی- باتی سینداکی پروویدنسیالس آداسی یاخینلیغیندا ایکی گمی شدتلی توققوشونجا چئوریلیب‌لر.
دنیزه دوشن 64 قاچقین‌دان چوخو قورتاریلیب، 7 نفرسه بوغولوب.
آختاریش-قورتارما ایشلری داوام ائدیر.
بیلدیریلیر کی، قاچقین‌لار هائیتی-دن اولوب.
پولیس قاچماغا چالیشان 16 نفری نظارته گؤتوروب.
قئید ائدک کی، هائیتی-لیلر اؤز اؤلکه‌لرین‌ده‌کی اقتصادی وضعیت و تهلوکه‌سیزلیک بحرانی اوزون‌دن اوزون مدت‌دیر بؤلگه‌دکی زنگین آدا‌لارا جان آتیر.
